བྷྱ། འཇིག་རྟེན་ཁམས་འདི་
ཀེང་རུས་གསར་རྙིང་རྣམས། །གཅལ་དུ་བཀྲམ་པའི་དུར་ཁྲོད་ཆེན་པོའི་དབུས། །དྲི་
ཟ་གཤིན་རྗེ་ཀླུ་དང་གནོད་སྦྱིན་བཞིའི། །ཐོད་པའི་རྩིག་པ་མཁར་གྱི་ཡ་ཁེབས་ལ། །
ལྷ་ཆེན་བཞིའི་ཐོད་རལ་པ་ནག་པོ་འཕྱང༌། །གྲུ་བཞི་སྒོ་བཞི་མཚན་ཉིད་རྒྱན་རྫོགས་
པའི། །གཞལ་ཡས་ཁང་དབུས་ལྕགས་འཁོར་རྩིབས་བཞི་པ། །ལྟེ་བར་ཨེ་ལས་གྲུ་
གསུམ་མཐིང་ནག་ནང་། །ཀླུ་གཉན་ས་བདག་ཕྱོགས་སྐྱོང་རྒྱལ་ཆེན་བཞི། །དྲེགས་
པ་རྒྱལ་བསེན་པདྨ་ཟླ་ཉིའི་སྟེང་། །རང་སེམས་རིག་པའི་ངོ་བོ་ཧྲཱིཿདམར་ནག །སྐར་
ཆེན་མེ་སྟག་ལྟ་བུའི་ཚ་ཚ་འཕྲོ། །དེ་ལས་འོད་འཕྲོས་རྒྱལ་བ་ཞི་ཁྲོ་ཡི། །བྱིན་རླབས་
ནུས་མཐུ་ཚུར་བསྡུས་ས་བོན་ལ། །ཐིམ་པ་འོད་ཞུ་ཡོངས་སུ་གྱུར་པ་ལས། །བདག་
ཉིད་རྟ་མགྲིན་ཞལ་གཅིག་ཕྱག་གཉིས་པ། །མཐིང་ནག་ཞལ་གདངས་ལྗགས་དྲིལ་
མཆེ་བ་གཙིགས། །དྲག་པོའི་སྒྲ་སྒྲོག་ཁྲག་གི་ཚ་ཚ་འཕྲོ། །སྨ་ར་སྨིན་མ་མེ་གློག་ལྟར་
འབར་འཁྱུག །དབུ་སྐྲ་གནམ་ལྕགས་རལ་པ་ཁམ་ནག་ལས། །ཁྲོ་ཆུང་གྲངས་མེད་
འཕྲོ་བས་གནོད་བྱེད་འཇོམས། །གཙུག་ན་རྟ་མགོ་ལྗང་ཞུར་རྟ་སྐད་འཚེར། །རྔོག་
283

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
མ་ལེ་བརྒན་དམར་པོ་མེ་ལྟར་འབར། །སྤྱན་གསུམ་སྡང་མིག་(༣ན)འཁྲུག་ཅིང་མེ་
སྟག་འཕྲོ། །ཤངས་ནས་བསྐལ་པའི་རླུང་ཆེན་དམར་ནག་འབུད། །ཕྱག་གཡས་སོ་
ལ་མེ་འབར་རལ་གྲི་འཕྱར། །གཡོན་པ་ཐུགས་ཀར་ལྕགས་ཀྱུ་འཛིན་པ་ཡི། །སྡིགས་
མཛུབ་རྩེ་ལ་ལྕགས་སྡིག་ཕག་ཐོད་ཙམ། །རྣོ་དཔལ་མཆེ་གཙིགས་གདུག་པའི་ངར་
སྐད་སྒྲོག །ཐོད་སྐམ་དབུ་རྒྱན་ཐོད་རློན་དོ་ཤལ་དང༌། །སྦྲུལ་རིགས་ལྔས་བརྒྱན་
བྱུག་པའི་རྫས་གསུམ་སྦགས། །དར་ནག་འཇོལ་བེར་སྟེང་ན་གཡང་གཞི་དང་། །གླང་
ལྤགས་སྟོད་གཡོགས་སྟག་ལྤགས་ཤམ་ཐབས་སོགས། །ཞབས་གཉིས་གཡས་བསྐུམ་
གཡོན་བརྐྱང་དོར་སྟབས་བགྲད། །བ་སྤུའི་གསེབ་ནས་མེ་དཔུང་ཐོག་སེར་དང་། །
ཁྲོ་ཆུང་ཚ་ཚ་གློག་སྟོང་ལྟ་བུར་འཕྲོ། །རྒྱལ་བསེན་ས་བདག་ཀླུ་གཉན་ཀུན་བསྲེག་
པའི། །བསྐལ་པའི་མེ་དཔུང་འབར་བའི་དབུས་ན་བཞུགས། །སྤྱི་བོར་རྭ་དང་མཆུ་
སྡེར་གནམ་ལྕགས་ལས། །གྲུབ་པའི་ཁྱུང་དམར་སྐད་སྒྲོག་ཀླུ་ཆེན་བརྒྱད། །ཟས་སུ་
ཟ་ཞིང་ཀླུ་འབུམ་གདན་དུ་བཏིང༌། །གཡས་སུ་གྲུ་གསུམ་མཐིང་ནག་མེ་འབར་དབུས། །
རྒྱལ་བསེན་ས་བདག་ཀླུ་གཉན་བསྣོལ་བའི་སྟེང༌། །ཡཀྴ་མེ་དབལ་དམར་ནག་མེ་
རལ་ཅན། །གཡས་གཡོན་མེ་ཡི་ཐོ་བ་ཞགས་པ་འཛིན། །ཞབས་གཉིས་དོར་སྟབས་
རང་འདྲའི་ཁྲོ་ཚོགས་འཕྲོ། །གནོད་བྱེད་ཟ་ཞིང་བརླག་ནུས་འཇིགས་རུང་ཅན། །
གཡོན་ཕྱོགས་གྲུ་གསུམ་མཐིང་ནག་འབར་བའི་ནང༌། །དགྲ་བགེགས་རུ་དྲ་བསྣོལ་
བའི་གདན་སྟེང་དུ། །གནོད་སྦྱིན་ནག་པོ་ལྕགས་ཀྱི་རལ་པ་ཅན། །མོན་པའི་གཟུགས་
ལྡན་ལྕགས་རྡོར་རྩེ་ལྔ་གཡས། །གཡོན་པ་མེ་ཡི་ལྕགས་ཀྱུ་དམར་པོ་བཟུང་། །ཐོད་
པ་(༣བ)སྐམ་རློན་དོ་ཤལ་སྟག་ཤམ་གསོལ། །སྤྱན་གསུམ་ཞབས་བགྲད་རང་འདྲའི་
གནོད་སྦྱིན་འཕྲོ། །གཡས་སུ་སྤྲུལ་པའི་མོན་པ་བདུན་རྒྱུག་ཅིང༌། །བཤན་པ་ནག་
པོ་བདུན་ནི་གཡོན་ཕྱོགས་རྒྱུག །གནོད་སྦྱིན་གདུག་པའི་དམག་ཚོགས་འཁོར་གྱིས་
བསྐོར། །དགྲ་བགེགས་གནོད་བྱེད་ཐམས་ཅད་ཟ་ཞིང་བརླག །མདུན་དུ་ལྕགས་
སྡིག་འཇིགས་རུང་ཁྲོ་ཞིང་གཏུམ། །གཉེར་མས་ལུས་ཁྱབ་ཁ་དགུ་མིག་དགུ་བགྲད། །
284

གཏེར་ཁ་འོག་མའི་རྟ་ནག་ལྕགས་རལ་ཅན་གྱི་ལས་བྱང་ཉི་མའི་དཀྱིལ་འཁོར་སོགས། ༼༢༤༽
བ་སྤུའི་ཁུང་ལས་སྡིག་པ་བྱེ་བ་འཕྲོ། །རྐང་ལག་གནམ་ས་གང་བས་རྒྱལ་བསེན་
འདུལ། །སྙིང་ཁྲག་འཇིབ་ཅིང་རྩ་རྗེས་གཅོད་པར་བྱེད། །མདུན་དུ་ལྕགས་ཀྱི་མི་
རེང་མུན་པའི་མདོག །རལ་ནག་རྐེད་པར་སླེབ་ལས་མཚོན་ཆ་འཕྲོ། །གཡས་པ་
ཟིལ་གནོན་ཕྱག་རྒྱའི་རྩེ་མོ་ལས།། །ཁྱུང་འགྱེད་གཡོན་པ་སྦྲུལ་ཞགས་དགྲ་བགེགས་
འཆིང༌། །རྐེད་པར་སྤུ་གྲིའི་འཁོར་ལོ་དྲག་འཁོར་བས། །དགྲ་བགེགས་གཏུབ་ཅིང་
ལྕགས་སྤྱང་ནག་པོ་བཅིབས། །དེ་ཡི་གཡས་སུ་ལྕགས་ཀྱི་མི་རེང་ནག །གཡས་པ་
དགྲ་སྟས་དགྲ་བོའི་ལུས་སྲོག་གཅོད། །གཡོན་པ་སྦྲུལ་གྱི་ཞགས་པས་དགྲ་བགེགས་
འཆིང་། །གཡོན་དུ་ལྕགས་ཀྱི་མི་རེང་ནག་པོ་ནི། །གཡས་པ་རལ་གྲིའི་འཁོར་ལོས་
དགྲ་བགེགས་གཏུབ། །གཡོན་པ་ཐོད་ནང་གཏོར་མ་གཙོ་ལ་སྟོབ། །སྔ་ཕྱི་གཉིས་
ན་ཟངས་ཀྱི་མི་རེང་དམར། །གཡས་པ་ལྕགས་ཀྱི་བེར་ཀས་དགྲ་བགེགས་བརྡུང་། །
གཡོན་པ་ཙིཏྟ་དམར་པོ་གཙོ་ལ་སྟོབ། །ཀུན་ཀྱང་གཏུམ་འཇིགས་ཁྲོ་རྔམས་རྒོད་
ཅིང་དཔའ། །སྒེག་འབར་གཤེ་བ་གར་དགུའི་ཉམས་དང་ལྡན། །མཐོང་ཚད་འཛིན་
ཅིང་ཟིན་ཚད་གསོལ་ཅིང་ཟ། །སྟོང་གསུམ་རབ་གང་ཞལ་ནས་སྔགས་སྒྲ་འུར། །
གཞལ་ཡས་ཕྱི་རོལ་ཁྲོ་བཅུ་སྐུ་(༤ན)མདོག་དཀར། །ནང་གཟིགས་གཡས་པ་འཁོར་
ལོ་གཡོན་བུམ་ལས། །ཚེ་ཡི་བར་གཅོད་སེལ་ཞིང་དངོས་གྲུབ་སྩོལ། །དེའི་ཕྱི་གནམ་
ལྕགས་འཁོར་ལོ་རྩིབས་སྟོང་ལྡན། །ཕྱིར་བསྟན་གཡས་འཁོར་དྲེགས་པ་ཕོ་རྒྱུད་
གཅོད། །ནང་བསྟན་གཡོན་འཁོར་དྲེགས་པ་མོ་རྒྱུད་གཅོད། །ཕྱི་རོལ་གནམ་ལྕགས་
རྡོ་རྗེའི་ས་གཞི་དང་། །ར་བ་དྲ་བ་གུར་ཁར་སྲ་ཞིང་བརྟན། །མི་ཆོད་མི་ཤིགས་
བསེར་བུའི་རླུང་མི་ཐར། །ཕྱི་ནང་མཚོན་ཆ་སྣ་ཚོགས་བུ་ཡུག་འཚུབ། །དམིགས་
པའི་གནོད་བྱེད་ཚལ་པ་དུམ་བུར་གཏོང༌། །ཕྱི་རོལ་ཡེ་ཤེས་མེ་དཔུང་དམར་ནག་
མདོག །འུར་འུར་འབར་བས་སྡང་དགྲ་གནོད་བྱེད་དང༌། །བྱད་མ་རྦོད་གཏོང་
བསྲེགས་ཏེ་བརླག་པར་གྱུར། །དབང་བསྐུར་བ་ནི། ཨོཾ་ཨཱཿཧཱུཾ་སྭཱ་ཧཱ། རིགས་ལྔའི་
སངས་རྒྱས་རྣམས་ཀྱིས་དབང་བསྐུར་བས། །བདག་ཉིད་སྔ་རབས་སྐུ་ཆེ་ཡན་ལག་
285

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
49? ( J92{
འ
。、。)
{6{
རགས། །ལྷ་ཚོགས་ཀུན་ཀྱང་འོད་ཟེར་ཕུང་པོར་ལྡན། །ཁམས་གསུམ་དུས་གཅིག་
སྒྲོལ་ནུས་དབང་ཐོབ་གྱུར། །སྤྱན་འདྲེན་ནི། གནས་གསུམ་འབྲུ་གསུམ་མཚན་ལས་
འོད་འཕྲོས་པས། །འོག་མིན་གནས་ནས་ལྷ་ཚོགས་ས་མཱ་ཛཿ བཞུགས་སུ་གསོལ་བ་
ནི། ས་མ་ཡ་ཏིཥྛ་ལྷན། ཕྱག་བྱ་བ་ནི། ཨ་ཏི་པུ་ཧོ་པྲ་ཏཱི་ཙྪ་ཧོཿ ཕྱི་ནང་གསང་
མཆོད་འབུལ་བ་ནི། ཧཱུཾ། བཅོམ་ལྡན་རྟ་མཆོག་རྒྱལ་པོ་འཁོར་བཅས་ལ། །ཡོན་
ཆབ་མེ་ཏོག་བདུག་སྤོས་མར་མེ་དང༌། །དྲི་ཆབ་ཞལ་ཟས་རོལ་མོ་སྒྲ་ཡི་ཚོགས། །རྩ་
བརྒྱད་སྟོང་སྦྱར་བདུད་རྩི་ཨ་མྲྀ་ཏ། །རཀྟ་དམར་ཆེན་ཁྲག་གི་རྒྱ་མཚོ་བསྐྱིལ། །དམ་
རྫས་རྒྱན་དང་ལྡན་པའི་གཏོར་མའི་ཚོགས། །ཡབ་ཡུམ་མཉམ་སྦྱོར་བདེ་བ་ཆེན་པོ་
སོགས། །ཕྱི་(༤བ)ནང་གསང་མཆོད་འབུལ་གྱིས་བཞེས་སུ་གསོལ། །ཨོཾ་བཛྲ་ཨཉྙཾ།
པུཥྤ། དྷུ་པེ། ཨཱ་ལོ་ཀེ །གནྡྷ། ནེ་ཝིཾ་དྱ། ཤབྡ་པཱུ་ཛ་མེ་གྷ་ཧཱུཾ། ཨོཾ་ཧ་ཡ་ཤྲཱི་བ་སརྦ་
པཉྩ་ཨ་མྲྀ་ཏ་ཁ་རཾ་ཁཱ་ཧི། ཨོཾ་མཧཱ་རཀྟ་ཛྭ་ལ་མཎྜལ་ལ་ཁ་རཾ་ཁཱ་ཧི། ཨོཾ་པདྨ་ཀྲོ་ཏ་
ཧ་ཡ་ཤྲཱི་བ་ཀཱ་ལ་རཱུ་པ་ཨི་དཾ་བ་ལིཾ་ཏ་ཁ་རཾ་ཁཱ་ཧི། བཛྲ་རཀྴ་྾། ཡཀྴ་ཀཱ་ལ་྾། བཛྲ་
ཀ་རུ་ཌ་྾། རུ་རུ་བྷ་ཤ་ནག་པོ་ལས་མཁན་སྤུ་གྲི་འཁོར་བཅས་ཀྱི་ཞལ་དུ་྾། མ་ཧཱ་
མཾ་ས་ཁཱ་ཧི། མ་ཧཱ་བ་སུ་ཏ་྾། མ་ཧཱ་གོ་རོ་ཙ་ན་། མ་ཧཱ་ཀཻ་ནི་རི་ཏི་྾། བོ་དྷི་ཙིཏྟ་
མ་ཧཱ་སུ་ཁ་ཧོཿ བསྟོད་པ་ནི། ཧྲཱིཿ སྣང་བ་མཐའ་ཡས་པདྨ་ཐོད་འཕྲེང་རྩལ། །
ཐུགས་རྗེའི་ཟློས་གར་ཁྲོ་རྒྱལ་རྟ་མཆོག་དཔལ། །ཡཀྴ་མེ་དབལ་གནོད་སྦྱིན་སྡིག་
པ་ཁྱུང་། །ཟངས་ལྕགས་མི་རེང་འཁོར་དང་བཅས་ལ་བསྟོད། །འཛབ་བཟླ་བ་ནི་
གཞུང་ནས་བཤད་པའི་དམིགས་པ་དང་བཅས་ཏེ། ཨཱོྃ་བཛྲ་ཀྲོ་ཏ་ཧ་ཡ་གཱི་ཝ་ཧཱུྃ་ཕཊ།
ཅེས་ཅི་ནུས་བཟླ་ཞིང༌། བསྙེན་པ་ཐེངས་ནས་དྲག་སྔགས་རིང་མོ་མན་ངག་ལྟར་
ཉམས་སུ་ལེན། ཐུགས་དམ་བསྐུལ་ཞིང་འཕྲིན་ལས་འཆོལ་བ་ནི། དཔལ་ཆེན་རྟ་
མགྲིན་ནག་པོ་སྐུ་བཞེངས་འཚལ། །ཁྲག་འཐུང་ལྷ་ཚོགས་འཁོར་དང་བཅས་རྣམས་
ཀྱིས། ། དམ་རྫས་བརྒྱན་གྱི་གཏོར་མ་འདི་བཞེས་ནས། །རྣལ་འབྱོར་བདག་ཅག་
དཔོན་སློབ་འཁོར་བཅས་ལ། །གནོད་ཅིང་འཚེ་བའི་རྒྱལ་བསེན་ཀླུ་གཉན་དང་། །
༠༠
1)
286

གཏེར་ཁ་འོག་མའི་རྟ་ནག་ལྕགས་རལ་ཅན་གྱི་ལས་བྱང་ཉི་མའི་དཀྱིལ་འཁོར་སོགས། ༼༢༤༽
ས་བདག་སྟེང་འོག་བར་གྱི་འབྱུང་པོ་སོགས། །དགྲ་བགེགས་ཀུན་གྱི་ནུས་སྟོབས་ཐལ་
བར་རློག །མཆོག་དང་ཐུན་མོང་དངོས་གྲུབ་སྩལ་དུ་གསོལ། །ཚོགས་མཆོད་ཉིན་
སྟར་མི་གཏོང་བའི་དབང་དུ་བྱས་ཏེ་ལས་བྱང་ཆེན་མོར་གསལ་བས་འདིར་མ་བཀོད།
ཧ་ཡ་གཱི་བའི་ཡིག་(༥ན)བརྒྱས་ལྷག་ཆད་ཁ་བཀང༌། ནོངས་པ་བཟོད་པར་གསོལ། །
དཀྱིལ་འཁོར་བསྡུ་བ་ནི། སྣོད་བཅུད་གཞལ་ཡས་དེ་ཡང་འཁོར་ལ་ཐིམ། །འཁོར་
རྣམས་གཙོ་བོ་དེ་ཉིད་སྔགས་ཕྲེང་དང༌། །རིམ་གྱིས་ཧྲཱིཿ འདུས་པར་བཏགས་ནས། །
ནཱ་དའི་བར་ཐིམ་ཀ་དག་ཀློང་ནས་ལྡང༌། །སྨོན་ལམ་ནི། རྟ་མཆོག་བསྙེན་ཅིང་
བསྒྲུབས་པའི་དགེ་བའི་མཐུས། །བདག་སོགས་འགྲོ་རྣམས་གནོད་བྱེད་བདུད་སྡེ་
ལས། །རྣམ་པར་རྒྱལ་ཏེ་རང་རིག་དབང་ཆེན་ལྷ། །གདོད་མའི་མགོན་པོ་ཚེ་འདིར་
མངོན་གྱུར་ཤོག །ཤིས་བརྗོད་ནི། །སྒེག་དཔའ་མི་སྡུག་སྐུ་ཡི་བཀྲ་ཤིས་ཤོག །རྒོད་
དྲག་འཇིགས་རུང་གསུང་གི་བཀྲ་ཤིས་ཤོག །སྙིང་རྗེ་རྔམ་ཞི་ཐུགས་ཀྱི་བཀྲ་ཤིས་
ཤོག །ཧེ་རུ་ཀ་ཡིས་དུས་ཀུན་བཀྲ་ཤིས་ཤོག །ཅེས་སོགས་བཀྲ་ཤིས་བྱ་ཞིང་མེ་ཏོག་
གི་ཆར་དབབ་བོ། །དེ་ཡང་བསྙེན་པའི་ཐོག་མཐའ་དང་སྒྲུབ་པ་དབང་སོགས་ཀྱི་
སྐབས་ལས་བྱང་རིན་ཆེན་འཕྲེང་བ་དང་སྒྲུབ་ཐབས་གཅིག་ཏུ་བསྡེབས་ནས་གཏེར་
གཞུང་བཅོས་མེད་ཉམས་སུ་ལེན་དགོས་ཤིང༌། འདིར་ནི་རྒྱུན་འཁྱེར་གྱི་དབང་དུ་
བྱས་པ་ཡིན་ནོ། །སྙིགས་དུས་མི་བསྲུན་རྒྱལ་བསེན་ས་བདག་ཀླུ། །འཇོམས་བྱེད་
གནམ་ལྕགས་འབར་བའི་རྡོ་རྗེའི་ཐོག །ནག་པོ་ལྕགས་རལ་འཕྲིན་ལས་ཉིན་མོར་
བྱེད། །སྐལ་བཟང་སྙིང་གི་མུན་པ་སེལ་བའི་དཔྱིད། །དེ་འདྲ་ཨྱོན་མཁན་པོ་པདྨ་
ཞེས། །སྲིད་པ་གསུམ་ན་ཆེ་བའི་རིགས་སྔགས་འཆང༌། །གང་དེའི་ཐུགས་བཅུད་
ཆོས་ཀྱི་དབང་ཕྱུག་ལ། །བཀའ་བབས་འདི་ཀོ་བསམ་འཕེལ་དབང་གི་རྒྱལ། །ཁ་
བྲོད་སྙན་པོའི་ཚིག་གིས་གཞན་གྱི་བློ། །སྒྱུར་བྱེད་གདོལ་གཏམ་མ་ཡིན་ངེས་དོན་
དུ། །ཚུལ་འདི་ཉམས་སུ་བསྟར་ན་(༥བ)ཁམས་གསུམ་གྱི། །གདོན་བགེགས་མ་ལུས་
འདུས་ཀྱང་ཉམ་མི་ང་། ། དེ་སྐད་ཞི་ཁྲོ་ཀུན་འདུས་དཀྱིལ་འཁོར་ལྷའི། ཁྱབ་བདག་
287

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
དཔལ་ཆེན་ཆེ་མཆོག་ཧེ་རུ་ཀ །གདུལ་བྱའི་སྣང་ངོར་རྡོ་རྗེའི་སློབ་དཔོན་གཟུགས། །
རྣམ་རོལ་ཉང་སྟོན་དམ་པའི་དྲིན་ལས་རྙེད། །ཟླ་གཞོན་ལྟར་དཀར་དགེ་བའི་ཆུ་རྒྱུན་
གྱིས། །སྲིད་ཞིའི་ཉེས་བརྒྱའི་ཚ་གདུང་ཀུན་བཅིལ་ནས། །སྨིན་གྲོལ་ག་བུར་ཟེགས་
མའི་ཐིགས་པ་ཡིས། །སྙིང་གི་བུམ་བཟང་རྟག་ཏུ་འགེང་བར་ཤོག །ཅེས་གཏེར་ཁ་
འོག་མའི་རྟ་ནག་ལྕགས་རལ་ཅན་གྱི་ལས་བྱང་རྒྱུན་ཁྱེར་ཉི་མའི་དཀྱིལ་འཁོར་འདི་
ནི་མཆོད་དཔོན་བློ་བཟང་མཐུ་སྟོབས་དང་དབུ་མཛད་བློ་བཟང་ཡོན་ཏན་གཉིས་
ཀྱིས་བསྐུལ་བ་ལ་བརྟེན་ནས་འདྲི་འདུན་ཡོད་ཀྱང་རེ་ཞིག་འགྱངས་པ་སྔགས་རམས་
པ་བློ་བཟང་དོན་གྲུབ་བཅད་རྒྱའི་སྐབས་བསྐུལ་བས་རྐྱེན་བྱས་ཏེ་ཟ་ཧོར་གྱི་བནྡེས་
སྦྱར་བའི་ཡི་གེ་པ་ནི་གནས་བན་འཇམ་དབྱངས་སོ། །སརྦ་མངྒ་ལཾ།། །།
288